Raimo Heino

Raimo Isma Heino (13. syyskuuta 1932 Helsinki – 30. marraskuuta 1995) oli suomalainen kuvanveistäjä ja kuvaamataidon opettaja. 

Henkilöhistoria
Heinon vanhemmat olivat faktori Paavo Johannes Heino ja Aune Ellen Hellqvist, ja puoliso vuodesta 1957 taidemaalari Marja Kuoppamäki. Heino tuli ylioppilaaksi 1952, kävi Suomen Taideakatemian koulun 1954–1957 ja valmistui kuvaamataidon opettajaksi Taideteollisesta oppilaitoksesta 1963. Hän toimi kuvaamataidon, piirustuksen ja kuvasommittelun opettajana useissa eri oppilaitoksissa vuodesta 1960 vuoteen 1991 asti.

Taiteellinen tuotanto
Heinon tunnetuin teos lienee lakan marjoja ja kukkia kuvaava reliefi, joka on kuvattuna suomalaiseen kahden euron kolikkoon.Images - 2 euros Hänen muita tunnettuja teoksiaan ovat muun muassa Keravalla kirkon oven ylle tehty reliefi apostoleista ja Hämeenlinnassa teknillisen koulun pihalla oleva teräsveistos Konerytmi. Heino suunnitteli myös paljon mitaleita ja juhlarahoja. Hän sai Pro Finlandia -mitalin vuonna 1985Pro Finlandia  Antiikkilinkit, valtion 15-vuotinen taiteilija-apuraha hänelle myönnettiin 1982.

Teoksia
Heinon teoksia ovat muun muassa seuraavat:
 Pallopojat-reliefi, 1966, Mänttä.
 Jaakko Juteinin muistomerkki, 1971, Hattula.
 Väinö Voionmaan muistomerkki, 1971, Jyväskylä.
 Konerytmi, 1971, Hämeenlinna.
 Oulunkylän kirkon alttarireliefi, 1975, Helsinki.
 Muodonmuutos, 1978, Jyväskylä.
 Rumat, uteliaat ja hyväntahtoiset, 1980, Jyväskylä.
 Mansikkatytöt, 1981, Suonenjoki.
 Mäntän puolesta -reliefi, 1982, Mänttä.
 Jalmari Rinne -mitali, 1983, Helsinki.
 Rikos ja rangaistus -reliefisarja, 1986, Joensuu.
 Evankelistat, 1988, Kerava.
 Stenbäck-suvun muistomerkki, 1990, Alavus.
 Birgittalaisnunna, 1993, Naantali.
 Pyhä Birgitta, 1993, Turku.

 Kuvia julkisista teoksista 

 Lähteet 

 Aiheesta muualla 

Luokka:Suomalaiset kuvanveistäjät
Luokka:Kuvaamataidonopettajat
Luokka:Pro Finlandia -palkitut
Luokka:Vuonna 1932 syntyneet
Luokka:Vuonna 1995 kuolleet